আহলে ইলম তথা ইসলামি স্কলারস্ গণ ঐক্যমত যে, আল্লাহর পথে মানুষদেরকে আহŸান করা ওয়াজিব তথা আবশ্যক। এটা কি সকলের জন্য আবশ্যক নাকি কেউ কেউ আদায় করলে হয়ে যাবে? সে বিষয়ে মতানৈক্য করেছেন। তবে প্রসিদ্ধ মত হচ্ছে, এটা সকলের প্রতি ওয়াজিব বা আবশ্যক নয়। কেউ কেউ আদায় করলে আদায় হয়ে যাবে। তাই, আমাদের উচিৎ আমাদের মধ্য হতে কিছু লোক সদা সর্বদা আল্লাহর দিকে মানুষদেরকে আহŸান করতে থাকবে। আল্লাহর বাণী, ‘আর তোমাদের মধ্যে এমন একটা দল থাকা উচিত যারা আহŸান জানাবে সৎকর্মের প্রতি, নির্দেশ দিবে ভাল কাজের এবং বারণ করবে অন্যায় কাজ থেকে, আর তারাই হলো সফলকাম’ -(সুরা আলে ইমরান : ১০৪)।